CELEX: 62017CN0183
Language: el
Date: 2017-04-11 00:00:00
Title: Υπόθεση C-183/17 P: Αναίρεση που άσκησε στις 11 Απριλίου 2017 η International Management Group κατά της αποφάσεως που εξέδωσε το Γενικό Δικαστήριο (πέμπτο τμήμα) στις 2 Φεβρουαρίου 2017 στην υπόθεση T-29/15, International Management Group κατά Ευρωπαϊκής Επιτροπής

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/7
            
         Αναίρεση που άσκησε στις 11 Απριλίου 2017 η International Management Group κατά της αποφάσεως που εξέδωσε το Γενικό Δικαστήριο (πέμπτο τμήμα) στις 2 Φεβρουαρίου 2017 στην υπόθεση T-29/15, International Management Group κατά Ευρωπαϊκής Επιτροπής
   (Υπόθεση C-183/17 P)
   (2017/C 221/09)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: International Management Group (εκπρόσωπος: L. Levi, δικηγόρος)
   
      Αναιρεσίβλητη: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               και, ως εκ τούτου
               
                           —
                        
                        
                           να ακυρώσει το τροποποιηθέν παράρτημα της εκτελεστικής αποφάσεως της Επιτροπής, της 7ης Νοεμβρίου 2013, σχετικά με το πρόγραμμα ετήσιας δράσεως του 2013 για τη Μιανμάρ/Βιρμανία που πρόκειται να χρηματοδοτηθεί από τον γενικό προϋπολογισμό της Ευρωπαϊκής Ένωσης (1), το οποίο εκδόθηκε στις 16 Δεκεμβρίου 2014· και
                        
                     
                           —
                        
                        
                           να καταδικάσει την Ευρωπαϊκή Επιτροπή στα δικαστικά έξοδα.
                        
                     
         
               —
            
            
               να υποχρεώσει την Ευρωπαϊκή Επιτροπή να φέρει τα έξοδα της αναιρετικής και της πρωτόδικης διαδικασίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεώς της αναιρέσεως, η αναιρεσείουσα προβάλλει τέσσερις λόγους:
   
               1)
            
            
               Παράβαση της υποχρεώσεως αιτιολογήσεως — Παράβαση της υποχρεώσεως αιτιολογήσεως της δικαστικής αποφάσεως — Παραμόρφωση των στοιχείων της δικογραφίας
            
         
               2)
            
            
               Παράβαση του δημοσιονομικού κανονισμού του 2002 (2) και του δημοσιονομικού κανονισμού του 2012 (3) — Παράβαση του κανονισμού εφαρμογής της Επιτροπής (4) και του κατ’ εξουσιοδότηση κανονισμού της Επιτροπής (5) — Παράβαση της υποχρεώσεως αιτιολογήσεως της δικαστικής αποφάσεως — Παραμόρφωση των στοιχείων της δικογραφίας
            
         
               3)
            
            
               Παραβίαση της αρχής της χρηστής δημοσιονομικής διαχειρίσεως — Παράβαση της υποχρεώσεως αιτιολογήσεως — Παράβαση της υποχρεώσεως αιτιολογήσεως της δικαστικής αποφάσεως — Παράβαση των άρθρων 61, παράγραφος 1, και 60, παράγραφος 2, του δημοσιονομικού κανονισμού του 2012
            
         
               4)
            
            
               Παραβίαση της αρχής της χρηστής διοικήσεως — Προσβολή του δικαιώματος προηγούμενης ακροάσεως
            
         Η αναιρεσείουσα βάλλει επίσης κατά της αποφάσεως με την οποία απορρίφθηκε το αίτημά της να της γνωστοποιηθεί η έκθεση της OLAF.
   
      (1)  C(2013) 7682 τελικό.
   
      (2)  Κανονισμός (ΕΚ, Ευρατόμ) 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε (ΕΕ 2002, L 248, σ. 1).
   
      (3)  Κανονισμός (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ 2012, L 298, σ. 1).
   
      (4)  Κανονισμός (ΕΚ, Ευρατόμ) 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε (ΕΕ 2002, L 357, σ. 1).
   
      (5)  Κατ’ εξουσιοδότηση κανονισμός (ΕΕ) 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ 2012, L 362, σ. 1).